Inggard Lereim

Inggard Lereim (født 9. november 1941) er en norsk lege, som er spesialist i kirurgi, ortopedi, samt idrettsmedisin. Han er særlig kjent som idretts- og trafikkmedisiner.

Lereim er utdannet lege og avla i 1984 medisinsk doktorgrad ved Universitetet i Trondheim., BIBSYS. Han er professor i medisin ved Norges teknisk-naturvitenskapelige universitet (NTNU) i Trondheim.«Inggard Lereim ridder av St. Olavs Orden», Helse Midt-Norge, 4. januar 2011. I tillegg til professoratet ved NTNU, er Lereim er også spesialrådgiver i det regionale helseforetaket Helse Midt-Norge. Han har tidligere vært viseadministrerende direktør ved Ullevål universitetssykehus.«Trafikkpris til Lereim», Tidsskrift for Den norske legeforening.

Lereim er en kjent idrettsmedisiner, både som lege for norske skiutøvere på landslagsplan og som ansvarlig for det medisinske opplegget ved flere sportsarrangementer, der vinter-OL på Lillehammer i 1994 framstår som det mest sentrale. Lereim har også vært mangeårig lege for A-laget til Rosenborg Ballklubb. Lereim har vært nestleder i FIS' medisinske komité. Innen idretten har Lereim også gjort seg bemerket i internasjonalt antidopingarbeid. Han er nestleder i styret for Antidoping Norge.«Antidoping Norges styre» , Stiftelsen Antidoping Norge.

Et annet virkefelt har vært trafikkmedisin, som også hans doktorgradsavhandling omhandlet. Her har Lereim særlig har gjort seg bemerket for sin innsats for å forebygge personskader ved sikring av personer i bil. Lereim har vært leder av Norsk trafikkmedisinsk forening.

Kongen utnevnte i 2011 Lereim til ridder av 1. klasse av St. Olavs Orden «for hans innsats innen trafikk- og idrettsmedisin.»«Utnevnelse til St. Olavs Orden», kongehuset.no, besøkt 3. januar 2010. Lereim var den første mottager av Norges Automobil-Forbunds trafikksikkerhetspris.

Lerreim ledet Helsedirektoratets gjennomgang av helsesektorens innsats etter terrorhendelsene i Oslo og på Utøya 22. juli 2011. Rapporten «Læring for bedre beredskap» med vurderinger og tilrådninger ble overlevert til helse- og omsorgsminister Anne-Grete Strøm-Erichsen 9. mars 2012.Læring for bedre beredskap.

 Referanser 

 Eksterne lenker  

Kategori:Norske leger
Kategori:Professorer ved NTNU
Kategori:Riddere av 1. klasse av St. Olavs Orden